CELEX: 32009D0586
Language: hr
Date: 2009-02-16 00:00:00
Title: 2009/586/EZ: Odluka Vijeća od 16. veljače 2009. o sklapanju Sporazuma između Europske zajednice i Vlade Republike Koreje o suradnji u vezi s protutržišnim ponašanjem

11/Sv. 119
            
            
               HR
            
            
               Službeni list Europske unije
            
            
               55
            
         32009D0586
   
               L 202/35
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 16. veljače 2009.
   o sklapanju Sporazuma između Europske zajednice i Vlade Republike Koreje o suradnji u vezi s protutržišnim ponašanjem
   (2009/586/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 83. i 308., u vezi s člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Zbog sve naglašenije međunarodne dimenzije problema tržišnog natjecanja, potrebno je ojačati međunarodnu suradnju u tom području.
            
         
               (2)
            
            
               Zdrava i stvarna provedba zakona tržišnog natjecanja važna je za učinkovito funkcioniranje tržišta i međunarodnu trgovinu.
            
         
               (3)
            
            
               Za očekivati je da će objašnjenje načela pozitivne kurtoazije u međunarodnom pravu i provedba takvih načela u primjeni zakona tržišnog natjecanja Zajednice i Južne Koreje, povećati učinkovitost njihove primjene.
            
         
               (4)
            
            
               U tu svrhu Komisija je pregovarala o Sporazumu s Vladom Republike Koreje u pogledu primjene pravila tržišnog natjecanja Zajednice i Južne Koreje.
            
         
               (5)
            
            
               Budući da Sporazum uključuje udruživanja i akvizicije koje su obuhvaćene Uredbom Vijeća (EZ) br. 139/2004 od 20. siječnja 2004. o nadzoru udruživanja poduzeća (EZ Uredba o udruživanju) (2), koja se redom bitno temelji na članku 308., ovu Odluku također treba temeljiti na tom članku.
            
         
               (6)
            
            
               Sporazum je potrebno odobriti,
            
         ODLUČILO JE:
   Članak 1.
   Sporazum između Europske zajednice i Vlade Republike Koreje o suradnji u vezi s protutržišnim ponašanjem, ovime se odobrava u ime Zajednice.
   Tekst Sporazuma priložen je ovoj Odluci.
   Članak 2.
   Ovime se ovlašćuje Predsjednik Vijeća da odredi osobu(-e) ovlaštenu(-e) za potpisivanje Sporazuma kako bi obvezivao Zajednicu (3).
   
      Sastavljeno u Bruxellesu 16. veljače 2009.
      
         Za Vijeće
         Predsjednik
         O. LIŠKA
      
   
   
      (1)  Mišljenje od 4. prosinca 2008. (još nije objavljeno u Službenom listu).
   
      (2)  SL L 24, 29.1.2004., str. 1.
   
      (3)  Dan stupanja na snagu Sporazuma objavit će Glavno tajništvo Vijeća u Službenom listu Europske unije.